Sadže
Sadže (lat. Pteroclidiformes) su red ptica sa samo jednom porodicom Pteroclididae. One su ptice  tla, koje sa šesnaest vrsta nastanjuju pustinjske stepe i polupustinje Euroazije i Afrike. Vrste iz te porodice su izgledom, ponašanjem i biologijom razmnožavanja vrlo slične.

Sistematizacija 
Sistematika sadža je dugo bila sporna. Zoolozi su ih svrstavali u kokoške pa u golupčarke ili močvarice jer izgledom i nekim oblicima ponašanja (oblik kljuna, potrkušci, gnijezde se na tlu) jako na njih podsjećaju. Način letenja i neki anatomski detalji povezuju sadže s golupčarkama, dok neke druge osobine više podsjećaju na močvarice. Danas su zaseban red sa samo jednom porodicom.

 Porodica Pteroclididae, sadže
 Rod Syrrhaptes:
 Kirgiska sadža ili stepska kokoš (Syrrhaptes paradoxus)
 Syrrhaptes tibetanus
 Rod Pterocles:
 Pterocles alchata
 Pterocles burchelli
 Pterocles coronatus
 Pterocles decoratus
 Pterocles exustus
 Pterocles gutturalis
 Pterocles namaqua
 Pterocles orientalis
 Pterocles personatus
 Pterocles quadricinctus
 Pterocles senegallus
 Pterocles lichtensteinii
 Pterocles bicinctus
 Pterocles indicus

Osobine 
Sadže su velike kao jarebice i golubovi i teže između 150 do 400 grama. Kljunovi i noge su im kratki. Boja perja im je prilagođena okolišu i u smeđim i zelenkastim tonovima prevladavaju boja pijeska i oker s crnim prugama i pjegama. Noge su im također obrasle perjem, a neke stepske vrste imaju perje i na prstima.

Životni okoliš 
Sadže daju prednost pustinjskom okolišu, no ne žive samo u pustinjama. Neke vrste nastanjuju zelena, brežuljkasta područja, a neke se čak zadržavaju samo u blizini vode.

Ponašanje i razmnožavanje 
Kako sadže obitavaju pretežno u područjima s visokim temperaturama i vrlo malo ili čak potpuno bez sjene, a hrane se sjemenjem (mahunarke), moraju redovno piti. Žive nomadski, a neke čak sezonski sele između područja gdje se gnijezde i gdje provode zimu. U sumrak u jatima dolaze na pojilišta koja mogu biti udaljena i do 50 km. Mužjaci pri tome ulaze u vodu do trbuha i ljuljaju tijelom amo-tamo. Pri tome im se perje na trbuhu natopi vodom. Tako lete natrag do gnijezda gdje zatim mladunci iz njegovog perja piju vodu. Gnijezda sadža su mala udubljenja u tlu, koja su jedva ičim obložena. Ženke legu dva do tri put godišnje obično tri jaja, a mladunce podižu oba roditelja. Vrijeme inkubacije traje 21 do 23 dana.

Taksonomija 
Red pteroclididae je ranije uvrštavan u red Galliformes zbog sličnosti familija. Međutim, kasnije je otkriveno da su te sličnosti površne i rezultat konvergentne evolucije. Sadže su naknadno stavljene blizo Columbiformes uglavnom zbog njihove navodne sposobnosti da piju „sisanjem“ i „pumpanjem“ peristaltika jednjaka, što je neobična karakteristika. Nedavno, je utvrđeno ne one mogu usisavaju vodu na taj način, i one se stoga tretiraju zasebno u redu Pteroclidiformes. One se obično smatra da su srodne sa vrapcima, dok su po nekim gledištima one bliže obalskim pticama.

Vrste

Reference

Literatura 

 G. L. Maclean and G. H. Fry (1986): Pteroclidae, sandgrouse, 422–441, in: Emil K. Urban, C. Hilary Fry and Stuart Keith (Herausgeber), The Birds of Africa II. Academic Press, Harcourt Brace Jovanovich, London u. a., 
 E. de Juana: Family Pteroclidae (Sandgrouse), 30–59, in: Josep del Hoyo, Andrew Elliott and Jordi Sargatal (Herausgeber), Handbook of the birds of the world 4. Lynx Edicions, Barcelona, 
 Второв, Пётр Петрович, Дроздов Н. Н.  Отряд рябкообразные (Pterocletiformes) // Определитель птиц фауны СССР / П. П. Второв, Н. Н. Дроздов. — М.: Просвещение, 1980. (Выложено на сайте «Методы изучения животных и среды их обитания».)

Vanjske veze 

 Sandgrouse videos on the Internet Bird Collection
 Отряд рябкообразные в Популярной энциклопедии о животных И. Л. Евстафьева «Мир животных»
 |http://slovari.yandex.ru/рябки/БСЭ/Рябки/ Рябки
 Филогения отряда Pteroclidiformes на сайте Джона Бойда

Neognathae